Ĉina revo kaj usona revo de ĉino (III)
#000000
Konstrui la rilatojn inter Ĉinio kaj Usono ekde la infaneco kaj inter individuoj
#000001
Liaj agadoj jam ekhavis grandan influon en Iovao, sed tiuj estis nur por plenkreskuloj. Laŭ Yan Xiaozhe, oni devas komprenigi ekde la infaneco Ĉinion al usonanoj kaj Usonon al ĉinoj. Okaze de la aktivadoj pri la Printempa Festo kaj pri la Aŭtunmeza Festo, la Ĉina Asocio de Iovao ĉiam invitas mezlernejajn studentojn kaj instigis ilin komunikiĝi kun entreprenoj kaj kun la ĉef-flua societo de Usono. Plie, Yan Xiaozhe ofte rekomendas junulojn partopreni en elektaj aktivadoj en Usono por plibonigi la imagojn de ĉinoj en Iovao, kiu ĉiam estas la unua ŝtato okaziganta la antaŭelekton de usona prezidento-elektado. En longa periodo, ĝi povos havi influon al la du grandaj elektaj grupoj kaj ŝanĝi iliajn opiniojn pri ĉinoj en Usono.
#000002
Yan Xiaozhe ankaŭ akompanis ordinarajn usonanojn al Ĉinio. Ili vidis malriĉecon kaj homsvarmon, sentis la gastamon de ordinaraj ĉinoj, kaj vidis ankaŭ la disvolviĝon de la ĉina ekonomio. Reveninte al Usono, ili fariĝis grandaj amantoj de Ĉinio kaj komencis klopodi por diskonigi siajn spertojn al amikoj. Tio pruvas, ke la popoloj de la du landoj povas starigi amikecon per komunikado por eviti konfliktojn. Ne eblas, ke la du landoj tute ne havu kontraŭdirojn inter si, sed oni povas ilin faciligi per intima amikeco inter la popoloj.
#000003
Parolante pri la Ĉina Revo, Yan Xiaozhe esperis, ke Ĉinio kiel granda lando kun la civilizacio de 5 mil jaroj povos akiri pli grandajn atingojn por ŝanĝi la vivon de homoj. Dum la ŝanĝado, Ĉinio povos lerni de usonaj spertoj, ekzemple, kuraĝigi rompi la konvencion kaj neniam timi malfacilecon. Almenaŭ la interkompreniĝo kaj paco inter Ĉinio kaj Usono povos fari kontribuon al la tuta homaro.
#000004